যুক্তরাষ্ট্রে অবৈধভাবে বসবাসরত ৫০ লাখ অভিবাসীর বৈধতার ঘোষণা আসতে পারে আজই। টেলিভিশন ভাষণের মাধ্যমে অভিবাসীদের বৈধতার ঘোষণা দেবেন প্রেসিডেন্ট ওবামা। নিউইয়র্ক সময় বৃহস্পতিবার সন্ধ্যায়ই এ ঘোষণা দেওয়া হবে বলে হোয়াইট হাউজের পক্ষ থেকে বুধবার এ তথ্য জানানো হয়। হোয়াইট হাউজের মুখপাত্র জজ আর্নেস্ট জানিয়েছেন, বুধবার রাতে হোয়াইট হাউজের এক নৈশভোজে ১৮ জন ডেমোক্রেট প্রতিনিধির সাথে ইমিগ্রেশন নীতিমালা নিয়ে আলোচনা করেন প্রেসিডেন্ট ওবামা।